|  |
| --- |
| **Atlanta Dream** |
| Atlanta Dreamin logoAtlanta Dreamin logo |
| **Perustettu** | 2008 |
| **Kotiareena** | Phillips Arena |
| **Värit** | punainen, vaaleansininen, valkoinen |
| **WNBA-mestaruuksia** | ei yhtään |
| **Konferenssimestaruuksia** | yksi (2010) |
| **Päävalmentaja** | Marynell Meadors |
| **GM** | Marynell Meadors |
| **Omistaja** | Dream Too LLC |

**Atlanta Dream** on yhdysvaltalainen naiskoripalloseura, joka pelaa Women's National Basketball Association -liigassa. WNBA:n itäiseen konferenssiin kuuluva Dream pelaa kotiottelunsa Phillips Arenalla, joka sijaitsee Atlantassa, Georgian osavaltion pääkaupungissa.

Seuran historia
---------------

WNBA-joukkueen perustamisesta Atlantaan ilmoitettiin virallisesti lokakuussa 2007. Seuran omistaa eri taho kuin NBA-organisaatio Atlanta Hawksin. Atlanta Dreamin omistaja on Dream Too LLC.

Seuran nimi, logo ja värit julkistettiin 23. tammikuuta 2008 ja seuran pelipaidat huhtikuussa 2008; Dreamin kotipaidan päävarinä on valkoinen ja vieraspaidan vaaleansininen. Kaksi viikkoa seuran nimen julkistamisen jälkeen, 6. helmikuuta, pidettiin *laajennusdraft*. Muut 13 WNBA-seuraa saivat suojata ennen varaustilaisuutta enimmillään kuusi pelaajaansa, minkä jälkeen Dream sai varata itselleen yhden suojaamatta jääneen pelaajan kustakin joukkueesta. Nimekkäin ja kokenein Dreamin varaama pelaaja oli takamiehen pelipaikalla pelaava Betty Lennox, joka oli pelannut ennen Dreamiin tuloaan 236 WNBA:n runkosarjan ottelua ja voittanut vuonna 2004 Seattle Stormissa WNBA:n mestaruuden ja WNBA:n loppuotteluiden arvokkaimman pelaajan palkinnon. Muita Dreamin varauksia, joilla oli takanaan yli sata WNBA:n runkosarjan ottelua, olivat keskushyökkääjä Katie Feenstra Detroit Shockista, belgialainen keskushyökkääjä Ann Wauters New York Libertystä ja keskushyökkääjä Chantelle Anderson San Antonio Silver Starsista.

Dream teki varaustilaisuuden jälkeen kaksi ensimmäistä pelaajakauppaansa. Se kauppasi Houston Cometsista varaamansa Roneeka Hodgesin ja WNBA:n uusien pelaajien varaustilaisuuden ensimmäisen kierroksen neljännen varausvuoron Seattle Stormille vaihdossa brasilialaiseen takamies Iziane Castro Marquesiin ja uusien pelaajien varaustilaisuuden ensimmäisen kierroksen kahdeksanteen varausvuoroon. Lisäksi Dream kauppasi Los Angeles Sparksista varaamansa LaToya Thomasin ja uusien pelaajien varaustilaisuuden varausvuoron 18 Detroit Shockiin vaihdossa takamies Ivory Lattaan. 9. huhtikuuta 2008 pidetyssä uusien pelaajien varaustilaisuudessa Dream varasi ensimmäisellä kierroksella, numerolla kahdeksan Tamera Youngin, toisella kierroksella, numerolla 24 Morenike Atunrasen ja kolmannella kierroksella, numerolla 32 Danielle Hoodin.

Pelaajat
--------

### Joukkueen kokoonpano

Tilanne 15. kesäkuuta 2014:

* 10 Matee Ajavon Yhdysvallat (C)
* 4 Swin Cash Yhdysvallat (F)
* 31 Nadia Gomes Colhado Brasilia (C)
* 14 Erika de Souza Brasilia (F-C)
* 9 Céline Dumerc Ranska (G)
* 15 Tiffany Hayes Yhdysvallat (G)
* 13 Aneika Hanry Jamaika (F)
* 20 Sancho Lyttle Espanja (F)
* 35 Angel McCoughtry Yhdysvallat (C-F)
* 23 Shoni Schimmel Yhdysvallat (G)
* 5 Jasmine Thomas Yhdysvallat (G)
* 21 Amanda Thompson Yhdysvallat (F)

Entisiä pelaajia
----------------

* Katie Feenstra-Mattera (2008)
* Chamique Holdsclaw (2009)
* Jennifer Lacy (2008–2009), nykyisin Tulsa Shock
* Ivory Latta (2008–2009), nykyisin Tulsa Shock
* Betty Lennox (2008), nykyisin Tulsa Shock
* Camille Little (2008), nykyisin Seattle Storm
* Stacey Lovelace-Tolbert (2008)
* Kristen Mann (2008)
* Ann Strother (2008)
* Nikki Teasley (2008)
* Kasha Terry (2008)
* Michelle Snow (2009), nykyisin Chicago Sky

Lähteet
-------

1. ↑  New WNBA team awarded to Atlanta *upi.com*.  17. lokakuuta 2007.  Arkistoitu 18.10.2007.  (englanniksi)
2. ↑  WNBA Expands To Atlanta – Atlanta Real Estate Developer to Own Team *wnba.com*.  17. lokakuuta 2007.  (englanniksi)
3. ↑  Atlanta's WNBA team unveils 'Dream' nickname and logo *sports.espn.go.com*.  23. tammikuuta 2008.  (englanniksi)
4. ↑  Atlanta Dream Officially Unveil Team Uniforms With Key Players *wnba.com*.  3. huhtikuuta 2008.  (englanniksi)
5. ↑  Dream acquire 13 players, make three trades to build roster *sports.espn.go.com*.  9. helmikuuta 2008.  (englanniksi)
6. ↑  Analyzing the Atlanta Dream Expansion Draft *wnba.com*.  6. helmikuuta 2008.  (englanniksi)
7. ↑  2008 WNBA Draft Board *wnba.com*.  9. huhtikuuta 2008.  (englanniksi)

Aiheesta muualla
----------------

* Atlanta Dreamin verkkosivut

**WNBA 2020**

| Itäinen konferenssi | Läntinen konferenssi |
| --- | --- |
| Atlanta Dream | Indiana Fever | Dallas Wings | Minnesota Lynx |
| Chicago Sky | New York Liberty | Las Vegas Aces | Phoenix Mercury |
| Connecticut Sun | Washington Mystics | Los Angeles Sparks | Seattle Storm |
| **Entiset WNBA-seurat**: Charlotte Sting ·  Cleveland Rockers ·  Houston Comets ·  Miami Sol ·  Portland Fire ·  Sacramento Monarchs |
| **Tapahtumat**: Tähdistöottelu ·  Loppuottelut ·  Pudotuspelit |